Immanuel+Kant

=Immanuel Kant= = = Kant määritteli valistuksen esseessään //Vastaus kysymykseen: Mitä on valistus?// latinaksi sanoilla //Sapere aude// ("uskalla tietää", "käytä rohkeasti //omaa// järkeäsi"). Hän tarkoitti tällä itsenäistä ajattelua, joka on vapaata ulkoisten auktoriteettien sanelusta. Kantin työt rakensivat siltaa aikakauden rationalististen ja empirististen koulukuntien välille. Hänellä oli suuri vaikutus romantiikkaan ja 1800-luvun saksalaisiin idealisteihin. Hänen työnsä ovat olleet myös monien nykyfilosofien lähtökohtana. Kantin ajatukset ovat hyvin suuressa määrin vaikuttaneet ja muodostaneet viitekehyksen kaikelle myöhemmälle filosofiselle keskustelulle ja analyysille. Hänen ajatuksensa aiheuttivat välittömästi kiistoja, jotka jatkuvat edelleen. Hänen ajatuksensa, että mieli itse osallistuu perustavalla tavalla sen sisältämään tietoon, joka on siksi ylitsekäymättömien rajoitusten alainen; että moraali perustuu ihmisten vapauteen, toiminnan itsenäisyyden ollessa rationaalisten moraalisääntöjen mukaan toimimista; ja että filosofiaan kuuluu oleellisesti itsekriittinen toiminta, ovat joka tapauksessa muokanneet koko filosofian alaa peruuttamattomasti. Kant oli klassinen liberaali, jonka mielestä "laki ei saa erotella ihmisiä syntyperän, varallisuuden tai sukupuolen mukaan - - Ihmisten tasa-arvoisuus kansalaisina on sen sijaan täysin yhteensopivaa sen kanssa, että heidän välillään vallitsee suuria varallisuuseroja"
 * Immanuel Kant** (22. huhtikuuta 1724 – 12. helmikuuta 1804 ), oli merkittävä preussilainen filosofi, jota pidetään valistusajan viimeisenä suurena henkilönä ja etenkin pohjoismaisessa perinteessä eräänä historian vaikutusvaltaisimmista ajattelijoista.